b'\n_START_ARTICLE_\nBetty Boop\n_START_SECTION_\nOr\xc3\xadgens\n_START_PARAGRAPH_\nBetty Boop va ser el primer dibuix animat flapper. Va fer la seua primera aparici\xc3\xb3 el 9 d\'agost de 1930, en el curt anomenat Dizzy Dishes, a la sis\xc3\xa8 Fleischer\'s Talkartoon series. Grim Natwick, un animador veter\xc3\xa0 dels estudis de Walt Disney i Ub Iwerks, va ser el principal responsable de crear el personatge animat, modelat basant-se en la figura de Helen Kane, cantant i actriu dels Estats Units contractada per la Paramount Pictures, l\'estudi que distribu\xc3\xafa els dibuixos animats de Max Fleischer. Seguint la pr\xc3\xa0ctica comuna, Grim Natwick va fer un nou personatge, en aquest cas, el seu nou personatge era un gos. Comen\xc3\xa7ant amb aquest dibuix animat, la veu del personatge va ser interpretada per diverses actrius diferents fins que Mae Questel va aconseguir el paper el 1931 i el va mantenir fins que va finalitzar la s\xc3\xa8rie._NEWLINE_El mateix Natwick va recon\xc3\xa8ixer despr\xc3\xa9s que l\'aspecte original de Betty Boop era bastant lleig, i el va redissenyar el 1932 per al dibuix Any Rags. Les seves orelles de gos es van tornar arrecades i la seva pell de gos es transform\xc3\xa0 en un tall de monyo. Va apar\xc3\xa8ixer en deu dibuixos com a personatge secundari, una xica flapper amb m\xc3\xa9s cor que intel\xc2\xb7lig\xc3\xa8ncia. Va tenir altres noms, com "Nancy Lee" o "Nan McGrew". Normalment es va fer servir com l\'estrella d\'estudi, "n\xc3\xb2via" del personatge Bimbo. No es va batejar oficialment fins al curt de 1932 Stopping the Show. Aquest tamb\xc3\xa9 va ser el primer dibuix animat a ser oficialment part de la s\xc3\xa8rie de Betty Boop i no un Talkartoon. Encara que alguns afirmen que el primer nom de Betty es va establir el 1931, en el dibuix animat Screen Songs on es va dir BettyCo-ed i tenia un car\xc3\xa0cter completament diferent. En total, hi havia dotze dibuixos animats de Screen Songs que van oferir a Betty Boop o almenys un personatge semblant.\n_START_SECTION_\nBetty com a s\xc3\xadmbol i sexual\n_START_PARAGRAPH_\nEl desenvolupament de Betty encara estava incomplet. El germ\xc3\xa0 de Max Fleischer, Dave, va alterar el personatge encara m\xc3\xa9s, fent-la m\xc3\xa9s sensual i m\xc3\xa9s femenina. La famosa personalitat de Betty es va desenvolupar finalment en el curt de 1932, Minnie the Moocher, on Cab Calloway i la seva orquestra van prestar els seus talents. A la pel\xc2\xb7l\xc3\xadcula, Betty corre sola fora dels seus pares arriscant a perdre\'s amb Bimbo en una cova per una morsa (rotoscopi de Calloway). El n\xc3\xbamero musical espantad\xc3\xads del Fantasma impedeix a Betty fugir cap a la seguretat de casa. El retrat dels pares de Betty sembla ser aparentment jueus ortodoxos ha portat a molts assumir que Betty va pensar i va actuar p\xc3\xbablicament com un personatge jueu. No obstant aix\xc3\xb2 en els episodis de m\xc3\xa9s tard, com el 1936, en el curt "Be Human", \xc3\xa9s introdu\xc3\xafda retratant el cron\xc3\xb2metre del temps, en l\'estil de les pel\xc2\xb7l\xc3\xadcules del Far West. L\'agost de 1932, la s\xc3\xa8rie de Talkartoon va canviar de nom oficialment a Betty Boop cartoons._NEWLINE_Betty Boop \xc3\xa9s famosa per ser el primer personatge de dibuixos animats que representa completament una dona sexual. Altres personatges femenins del mateix per\xc3\xadode van mostrar la seva roba \xc3\xadntima regularment, com Minnie Mouse, per\xc3\xb2 no tenien forma completa de dona. Betty Boop, per\xc3\xb2, va revelar la seva sexualitat. Portava vestit curt i una lliga. Tenia el pit prominent i ensenyava l\'escot. En les seves caricatures, altres personatges intentaven espiar mentre es canviava. A BettyBoop\'s Bamboo Isle, balla el hula portant \xc3\xbanicament un lei (collaret de flors) i una faldilla hawaiana. Vestit que va repetir al cameig que va fer en el primer episodi de Popeye. No obstant aix\xc3\xb2, els animadors es van assegurar de mantenir el personatge "pur" (oficialment ella tenia nom\xc3\xa9s 16 anys). Com en el film Boop Boop a Doop, quan li diu a Koko el pallasso, despr\xc3\xa9s de ser amena\xc3\xa7ada pel dolent: "No va poder treure\'m la meva Boop Boop a Doop!" Les sensibilitats adultes de Betty la van fer triomfar i una onada de marxandatge va rec\xc3\xb3rrer el m\xc3\xb3n. Mentrestant, Helen Kane, que va inspirar el personatge el 1930, va demandar l\'estudi Fleischer a 1934 al\xc2\xb7legant que li havien copiat l\'aparen\xc3\xa7a, la forma de ballar i cantar i l\'esl\xc3\xb2gan. Kaneva perdre el judici (i el seu Boop Boop a Doop) quan Fleischer vaprovar que la frase ja havia estat utilitzada abans de Kane.\n_START_SECTION_\nBetty en l\'actualitat\n_START_PARAGRAPH_\nLes caricatures de Betty Boop van tornar a triomfar quan diferents cadenes estatunidenques les van reposar a la televisi\xc3\xb3 durant els 50, alterant el principi i el final dels cap\xc3\xadtols traient el logo de la Paramount. No obstant aix\xc3\xb2, la muntanya es mant\xc3\xa9 encara que amb els drets d\'autor d\'UM & M. Tamb\xc3\xa9 va guanyar fama en el moviment contracultural dels anys 1960. NTA va aprofitar aix\xc3\xb2 per comprar els drets dels seus curtmetratges per acolorir i reemetre\'ls com The Betty Boop Show. Hi va haver molta controv\xc3\xa8rsia amb la coloraci\xc3\xb3 de NTA pel fet que, igual que Turner Entertainment fes m\xc3\xa9s tard amb Popeye de Fleischer, els colors es van saltar dibuixos i simplificar els moviments, utilitzant animaci\xc3\xb3 limitada en comptes de l\'animaci\xc3\xb3 completa de Fleischer. Ivy Flims va unir diversos curts en una pel\xc2\xb7l\xc3\xadcula anomenada The Betty Boop Scandals el 1974 que va tenir un cert \xc3\xa8xit. M\xc3\xa9s tard, la NTA va llan\xc3\xa7ar una altra pel\xc2\xb7l\xc3\xadcula recopilat\xc3\xb2ria, Hurray for Betty Boop, el 1980. Els venedors van redescobrir a Betty Boop en els 80 tamb\xc3\xa9, i el marxandatge amb la seva forma original, la sensual. El 1988, Betty va apar\xc3\xa8ixer per primera vegada en anys, en un cameo en la pel\xc2\xb7l\xc3\xadcula guanyadora d\'un premi de l\'Acad\xc3\xa8mia Qui va enganyar Roger Rabbit?. Es va con\xc3\xa8ixer r\xc3\xa0pidament el fet que els animadors havien colat un frame de Betty nua, invisible per a l\'audi\xc3\xa8ncia, per descomptat. Si aquest frame va existir, es va canviar per un de convencional una vegada que la pel\xc2\xb7l\xc3\xadcula va sortir a la venda en v\xc3\xaddeo. La propietat de les animacions de Betty ha anat canviant de mans durant d\xc3\xa8cades a causa d\'una s\xc3\xa8rie de fusions i adquisicions corporatives. El 2006, la CBS Paramount Television controla la distribuci\xc3\xb3 a la televisi\xc3\xb3 mentre, ir\xc3\xb2nicament, la distribu\xc3\xafdora Paramount original controla la distribuci\xc3\xb3 en sales encara que no ha anunciat res per ara. A m\xc3\xa9s, el personatge de Betty Boop i la marca registrada pertanyactualment al King Features Syndicate i als estudis Fleischer. La s\xc3\xa8rie de Betty Boop continua sent la favorita de molts cr\xc3\xadtics i la pel\xc2\xb7l\xc3\xadcula de 1933 Snow White (no confondre amb La Blancaneu i els set nans de Walt Disney de 1937) va ser seleccionada per la Biblioteca del Congr\xc3\xa9s dels Estats Units per preservar-la al Registre Nacional de Pel\xc2\xb7l\xc3\xadcules el 1994. Encara dura la fama de Betty Boop i hi ha moltes refer\xc3\xa8ncies a diferents llocs com la tira c\xc3\xb2mica Doonesbury, on la promesa del personatge BD es diu "Boopsie". Actualment, hi ha 22 animacions de Betty Boop de domini p\xc3\xbablic disponibles a Internet Archive.'